Mazkur kelishuvga tamal toshi 2016 yilda XXR raisi Si Tszinpinning Tehronga tashrifi davomida qo‘yilgandi. Eron diniy rahnamosi Ali Xominaiy o‘shanda Pekin bilan hamkorlikni «to‘g‘ri va oqilona» qadam deb baholagandi. Foto: Reuters Eron tashqi ishlar vaziri Muhammad Javod Zarif va Xitoy tashqi ishlar vaziri Van I Tehronda «siyosiy, strategik va iqtisodiy hamkorlik to‘g‘risida» kelishuv imzoladi. Hujjatning amal qilish muddati 25 yilni tashkil etadi. Eron tashqi ishlar vazirligining qayd etishicha, kelishuv «Eron—Xitoy munosabatlari chuqurlashishiga samarali ta’sir ko‘rsatadi». Mazkur kelishuvga tamal toshi 2016 yilda XXR raisi Si Tszinpinning Tehronga tashrifi davomida qo‘yilgandi. Eron diniy rahnamosi Ali Xominaiy o‘shanda Pekin bilan hamkorlikni «to‘g‘ri va oqilona» qadam deb baholagandi. Bugungi kunda Xitoy Eronning muhim savdo hamkori hisoblanadi.